stanford-oval/wikipedia huggingface dataset:
סלובניה
כלכלה > סחר חוץ

בשנת 2022 הייתה סלובניה היצואנית ה-56 בגודלה בעולם והיבואנית ה-51 בגודלה. ב-2022 ייצאה סלובניה 56 מיליארד דולר וייבאה 69.2 מיליארד דולר, עם גירעון של 13.2 מיליארד דולר. סחר החוץ של המדינה מרוכז ברובו באירופה.
התחומים המשמעותיים ביותר של מוצרי היצוא הסלובניים הם התעשייה הכימית, תעשיית המכונות ותעשיית המתכת. מוצרי היצוא המשמעותיים ביותר הם תרופות, כלי רכב ונפט מזוקק.
מדינות הייצוא החשובות ביותר של סלובניה הן שווייץ וגרמניה, אליהן מגיע יותר מרבע (31.9%) מכלל מלאי הייצוא. בין 2017 ל-2022, מבין מוצרי היצוא, גדל היצוא של תרופות ונפט מזוקק ביותר, בעוד כלי רכב, תאורה חשמלית וציוד איתות סבלו מהירידה הגדולה ביותר. מבין מדינות היצוא, בין 2017 ל-2022, היחס בין שווייץ ואיטליה גדל ביותר, בעוד שישראל ודרום קוריאה סבלו מהירידה הגדולה ביותר.
מדינות היבוא החשובות ביותר של סלובניה הן שווייץ וסין, מהן מגיע יותר מרבע (27.9%) מסך היבוא. בין השנים 2017 ל-2022, בין המוצרים המיובאים, גדל היבוא של תרופות ותרכובות המכילות חנקן בצורה הגבוהה ביותר, בעוד שחלקים ואביזרים לרכב, כמו גם ציוד תאורה ואיתות חשמליים, סבלו מהירידה הגדולה ביותר. מבין המדינות המייבאות, בין 2017 ל-2022, חלקן של שווייץ וסין גדל ביותר, בעוד דרום קוריאה וארגנטינה סבלו מהירידה הגדולה ביותר.
גאוגרפיה

סלובניה שוכנת בחלקה הדרום מזרחי של אירופה. היא גובלת בקרואטיה בדרום ובמזרח, בהונגריה בצפון מזרח, באוסטריה בצפון ובאיטליה במערב. נקודת המפגש בין סלובניה, איטליה ואוסטריה היא בהר פץ', בצפון המדינה. בדרום מערב המדינה רצועה קצרה לחוף הים האדריאטי.
בצפון מערב המדינה נמצא רכס האלפים היוליאניים, המהווה חלק משרשרת הרי האלפים. ברכס זה נמצא ההר הגבוה במדינה, הר טריגלב ("הר שלושת הראשים"), המתנשא לגובה של 2,864 מ', ומופיע גם בסמלה של סלובניה ובדגלה. בדרום מערב סלובניה נמצא אזור קראס, שהעניק את שמו לתופעת הקרסט. אזור זה הוא רמה עשויה אבן גיר, בגובה ממוצע של 330 מ' מעל פני הים, ובו מערות נטיפים רבות. במרכז המדינה ובמזרחה משתרעת שפלה, התופסת את רוב שטחה של סלובניה.
את סלובניה חוצים מספר נהרות מרכזיים. נהר דראווה חוצה את מזרח המדינה, בדרכו מאיטליה ומאוסטריה לקרואטיה, בה הוא נשפך לדנובה. נהר סאווה נובע בהרי האלפים היוליאניים, עובר דרך ליובליאנה בדרכו לקרואטיה ולסרביה. אף נהר זה נשפך לדנובה, בבלגרד. נהר סוצ'ה נובע אף הוא באלפים היוליאניים, אך זורם דרומה, דרך איטליה, לים האדריאטי.
למעלה מ-55% משטחיה של סלובניה מיוערים. במדינה פארק לאומי אחד - הפארק הלאומי טריגלב השוכן בצפון מערב המדינה, ומהווה 4% משטחה.
דמוגרפיה

אוכלוסיית סלובניה מונה (2014) כשני מיליון נפש. צפיפות האוכלוסין, כ-101 נפשות לקמ"ר, היא נמוכה ביחס למדינות אחרות באירופה.
בניגוד למדינות האחרות שהרכיבו בעבר את יוגוסלביה, בסלובניה קיימת מידה רבה של אחידות אתנית. במפקד אוכלוסין מ-2002 הצהירו 83% מן התושבים על מוצא אתני סלובני, 6.3% השתייכו לעמים אחרים מיוגוסלביה (סרבים, קרואטים ובוסניאקים), כ-0.6% השתייכו למיעוט ההונגרי, האיטלקי והצועני יחד, וכ-11 אחוזים לא הצהירו על השתייכות לשום קבוצה אתנית.
88% מן התושבים דיברו סלובנית, שפה סלאבית דרומית, כשפת אם, וכ-6% דיברו בדיאלקטים שונים של סרבו-קרואטית.
הסלובנים השתייכו באופן מסורתי לכנסייה הקתולית, אך בתקופת הסוציאליזם פחת חינה של הדת, ובמפקד מ-2002 רק 57.1 אחוז מן האוכלוסייה הגדירו עצמם כנוצרים קתולים. 2.4% הם מוסלמים, 2.3% נוצרים אורתודוקסים, כ-0.9% פרוטסטנטים. שאר התושבים, 36.5%, לא הצהירו על השתייכות לדת כלשהי. בכלל זה, 10.1% מן האוכלוסייה הצהירו כי הם אתאיסטים.
דמוגרפיה > יהדות סלובניה

יהדות סלובניה היא אחת מקהילות יהדות יוגוסלביה המתקיימת בצפון הבלקן, באזור סלובניה.
הערות שוליים

↑  מדברים גם באיטלקית ובהונגרית ביישובים של קהילות איטלקיות והונגריות
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  שירות "הארץ", שבע מדינות ממזרח אירופה הצטרפו לנאט"ו, באתר הארץ, 29 במרץ 2004
↑  סוכנויות הידיעות, סלובניה הצטרפה רשמית לגוש האירו, באתר ynet, 1 בינואר 2007
↑  גרדה גלזר‏, איך הפכה סלובניה לאחד היעדים שהכי מושכים תיירים בעולם?, באתר וואלה, 20 בנובמבר 2017
↑  Slovenia (SVN) Exports, Imports, and Trade Partners, The Observatory of Economic Complexity (באנגלית)
1 2  מפקד 2002, באתר המשרד לסטטיסטיקה הסלובני
| --- | --- |
בקרת זהויות :  NLI: 987007554897405171  BNE: XX453825  BnF: cb12271761m (data)  CiNii: DA12069831  GND: 4055302-4  HDS: 032209  ISNI: 0000 0001 2110 9038  LCCN: n81035365  MusicBrainz: 5b0b6225-584c-3942-b69d-5efceb9989af  NARA: 10045308  NDL: 00577333  NKC: ge130856  NLA: 36751836  NSK: 000100945  RERO: 02-A005497005  SUDOC: 031517765  TDVİA: slovenya  UKPARL: D7w232R2  VcBA: 497/3746  VIAF: 141826349   WorldCat (עם VIAF): 141826349
הדרום (כתב עת)

| --- | --- |
 מו"ל:  הסתדרות הרבנים דאמריקה 
 תאריכי הופעה:  העשור של 1950 – הווה 
 שפה:  עברית 
 
הדרום הוא קובץ תורני היוצא לאור בניו יורק מאז סוף שנות ה-50 של המאה ה-20 על ידי הסתדרות הרבנים דאמריקה.
לצד חידושי תורה ופסקי הלכה, מתפרסמים ב"הדרום" גם מחקרים בהיסטוריה של עם ישראל וביוגרפיות של רבנים ודמויות בעולם היהודי. בגיליון מ"ז של הדרום פרסם הגרי"ד סולובייצ'יק את חיבוריו המחשבתיים 'ובקשתם משם' ו'רעיונות על התפילה'.
בין הדמויות הבולטות שפרסמו חידושי תורה ומאמרי הלכה בגליונות "הדרום": הרב יחיאל יעקב וינברג, הרב יוסף אליהו הנקין, הרב אליהו חזן, הרב יהודה לייב לוין ממוסקבה, הרב אליהו כץ מברטיסלאבה, הרב ישראל זאב גוסטמן והרב אפרים גרינבלט. אישים בולטים שפרסמו את מחקריהם בכתב העת: מאיר הרשקוביץ, יצחק לוין ונפתלי בן מנחם.
מערכת כתב העת

העורך המייסד של כתב העת היה הרב חיים דוב שעוועל כשלצידו הרבנים: זלמן יוסף שארפמן, ישראל קלעוואן, ונחום לאם. לגיליון השמיני (גיליון ח-ט, ניסן תשי"ט) הצטרף כסגן עורך, הרב נחום אליעזר רבינוביץ', שגם פרסם שם מאמרים רבים. במהלך שנות ה-60 הצטרפו כסגני-עורך, גם הרבנים דוד שלמה שפירא ואהרן ליכטנשטיין.
לאחר פטירת הרב שעוועל, יצא גיליון אחד (גיליון נב, ניסן תשמ"ג) בעריכת הרב נחום אליעזר רבינוביץ. הגיליון שלאחריו (גיליון נג, ניסן תשמ"ד) נערך כבר בידי עורכו הנוכחי של כתב העת, הרב גדליה דוב שוורץ. בעשור הראשון של המאה ה-21, הפסיקו גליונות כתב העת מלהופיע באופן סדיר, והם מופיעים אחת לכמה שנים.
לקריאה נוספת

אוסף מאמרים מתוך חוברות הדרום: לציון העשור הראשון, הסתדרות הרבנים דאמריקה, עורך: הרב חיים דוד שעוועל. סגן עורך: הרב נחום אליעזר ראבינאוויטש. ניו יורק: דפוס האחים שולזינגר, תשכ"ו
הערות שוליים

↑  ארגון רבני אורתודוקסי המזוהה עם הציונות הדתית.
The Sound of Silence

| --- | --- |

 סינגל בביצוע סיימון וגרפונקל
 מתוך האלבום Sounds of Silence
 יצא לאור:  אוקטובר 1964
 תאריך הקלטה:  10 במרץ 1964
 סוגה:  פולק רוק
 שפה:  אנגלית 
 אורך:  3:05
 חברת תקליטים:  Columbia
 כתיבה:  פול סיימון
 לחן:  פול סיימון 
 הפקה:  טום וילסון 
 
"The Sound of Silence" (בעברית: "קולו של השקט") הוא שיר פולק מאת הצמד סיימון וגרפונקל. השיר הוקלט במרץ 1964 ויצא לאור באוקטובר של אותה שנה. השיר חובר על ידי פול סיימון שנתיים קודם לכן. השיר היה הלהיט הראשון של סיימון וגרפונקל.
השיר דורג במקום ה-157 ברשימת 500 השירים הגדולים בכל הזמנים של המגזין רולינג סטון.
היסטוריה

אין תשובה ברורה לשאלה מה מקור השיר ועל מה הוא מבוסס, במהלך השנים ניתנו תשובות רבות. רבים מאמינים כי השיר התייחס להתנקשות בנשיא ארצות הברית ג'ון פ. קנדי, שכן השיר הוקלט שלושה חודשים לאחר ההתנקשות. עם זאת, סיימון הצהיר באופן חד משמעי בראיונות, "כתבתי את The Sound of Silence כשהייתי בן 21", מה שמציב את מסגרת הזמן הרבה לפני הטרגדיה של קנדי, כשסיימון גם הסביר שהשיר נכתב בחדר האמבטיה שלו, שם כיבה את האורות כדי להתרכז טוב יותר. ”עם זאת, הדבר העיקרי בנגינה בגיטרה היה שיכולתי לשבת לבד ולנגן ולחלום. ותמיד שמחתי לעשות את זה. נהגתי ללכת לשירותים, כי בחדר האמבטיה היו אריחים, אז זה היה חלל תהודה קל. הייתי מפעיל את הברז כדי שיזרמו מים (אני אוהב את הצליל הזה, זה מאוד מרגיע אותי) והייתי מנגן. בחושך. 'הלו חושך, ידידי הוותיק / באתי לדבר איתך שוב.'” סיימון כתב את מילות השירים במשך שישה חודשים. ב-19 בפברואר 1964 סיימון סיים לכתוב את השיר. זמן קצר לאחר מכן הצמד החל לבצע את השיר במועדוני מוזיקת פולק בניו יורק.
הצמד הקליט את השיר לראשונה ב-10 במרץ 1964, וכלל את השיר באלבומם "Wednesday Morning, 3 A.M." שפורסם לראשונה באוקטובר 1964. האלבום נחל כישלון, והצמד החליט להתפרק בעקבות כן.
בעקבות זאת, גרפונקל המשיך את לימודיו במכללה בעוד שסיימון עבר בהמשך לאנגליה ושם שהה במשך רוב שנת 1965 כאשר הוא נהג לנגן יחד עם הזמר-יוצר האוסטרלי ברוס וודלי מלהקת המשחרים (The Seekers). במהלך שהותו בבריטניה סיימון ביצע לבדו את השיר לעיתים רבות במועדוני פולק שונים, והקליט אותו אף בשנית בקיץ 1965 לאלבום הסולו שלו "The Paul Simon Songbook".
בעוד סיימון שוהה באנגליה, במהלך הקיץ של 1965, החלו תחנות רדיו ששידרו באזור קוקו ביץ' וגאינסוויל שבפלורידה לקבל בקשות מקהל המאזינים להשמעת השיר "The Sound of Silence". גם באזור בוסטון הושמע השיר בתדירות הולכת וגוברת. עם התעוררות זו של הקהל, ב-15 ביוני 1965 החליט המפיק של הצמד טום וילסון להוסיף לרצועה המקורית של השיר נגינת תופים (בביצועו של בובי גרג), נגינת גיטרת בס חשמלית (בביצועו של בוב בושנל) ונגינת גיטרה חשמלית (בביצועו של אל גורגוני), כל זאת ללא ידיעתם של סיימון וגרפונקל ומבלי שהם לקחו חלק בתהליך ההפקה.
וילסון שחרר בהמשך את העיבוד המחודש של "The Sound of Silence" כסינגל בספטמבר 1965, כשבצדו השני השיר "דבר מגניב קורה לנו" (We've Got a Groovey Thing Goin'). עיבוד זה הפך את השיר משיר בסגנון פולק לשיר בסגנון פולק רוק, והצליח להיכנס למצעדי הפזמונים בארצות הברית. סיימון גילה לראשונה כי השיר מככב במצעדי הפזמונים בארצות הברית כאשר הוא התכונן לעלות לבמה בהופעה במועדון בקופנהגן. בהמשך, בסוף עונת הסתיו של שנת 1965 סיימון חזר לארצות הברית, כאשר השיר הגיע לבסוף למקום הראשון במצעד הפזמונים האמריקני ב-1 בינואר 1966.
הסינגל בגרסה המחודשת, הפך ללהיט ענק והיה למעשה הלהיט הראשון של הצמד שאיחד מחדש את הצמד. הסינגל בגרסה המחודשת נכלל בהמשך באלבום של הצמד משנת 1966 "Sounds of Silence".
אזכורים בתרבות

השיר נכלל בפסקול הסרט "הבוגר" משנת 1967. במקור כאשר יוצרי הסרט תזמנו מספר סצנות לשיר הזה בעוד שהם התכוונו להחליף את השיר בהמשך בשיר אחר. עם זאת, בסופו של דבר יוצרי הסרט החליטו שהם אינם יכולים למצוא תחליף הולם לשיר ובעקבות כך הם רכשו את הזכויות לשיר על מנת לשלבו בסרט. בעקבות החלטה זו, הוצע לסיימון וגרפונקל להלחין שירים נוספים לסרט.
השיר נכלל גם בפסקול של הסרט "השומרים" משנת 2009.
השיר בוצע בסרט טרולים (2016) על ידי הדמות הראשית.
בנובמבר 2023 התפתחה בישראל תופעת רשת, במסגרתה הופץ סרטון שבו הקלטת וואטסאפ (שנעשתה ויראלית קודם לכן) מושרת במנגינת השיר. ההקלטה כוללת מספר שיבושי לשון (שחלקם נובעים מהדמיון והשוני שבין השפות העברית והערבית ומתיקון יתר). הסרטון נעשה ויראלי וזכה לגרסאות, חיקויים ומחוות רבות ברשת האינטרנט. גרסה של השיר אף הופיעה בתוכנית ארץ נהדרת.
מצעדים ודירוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  ארצות הברית | בילבורד הוט 100 | 1 |  |
|  הולנד | מצעד 40 הסינגלים ההולנדיים | 11 |  |
|  שווייץ | המצעד השווייצרי | 94 |  |
גרסאות כיסוי

לאורך השנים הוקלטו גרסאות כיסוי רבות לשיר, כאשר בין המבצעים הבולטים ביותר היו להקת העידן החדש גרגוריאן, להקת ההבי מטאל Nevermore, והמוזיקאי פט מתיני.
השיר תורגם לעברית על ידי אהוד מנור ונודע בשם "צלילי השקט". צמד הפרברים הקליט את השיר, והוא נכלל באלבומו של הצמד "בשירי סיימון וגרפונקל" (1972), שהורכב כולו משירים מתורגמים של סיימון וגרפונקל.
בשנת 2011, השיר בוצע על ידי פול סיימון באזכרת יום השנה העשירי לקורבנות של פיגועי 11 בספטמבר.
גרסאות כיסוי > הגרסה של דיסטרבד

ב-7 בדצמבר 2015, הוציאה להקת ההבי מטאל דיסטרבד גרסת כיסוי לשיר באלבומם Immortalized. במקביל הוציאה הלהקה גם וידאו קליפ. הגרסה זכתה להצלחה רבה בעולם, ובעיקר בארצות הברית, שם הגיעה למקומות הראשונים בין השאר במצעד הרוק המיינסטרימי ובמצעד שירי ההארד רוק הדיגיטליים של הבילבורד, ולמקום ה-42 במצעד הבילבורד הוט 100. באוסטריה הגיע השיר למקום הראשון, בגרמניה למקום השני ובאוסטרליה למקום הרביעי במצעדי הסינגלים של המדינות. השיר צעד במצעדים נוספים רבים ברחבי העולם, וזכה להצלחה משמעותית. בארצות הברית זכה הסינגל למעמד של פלטינה משולש מאיגוד תעשיית ההקלטות האמריקאי.
ב-1 באפריל 2016 עדכן דייוויד דריימן, סולן הלהקה, שקיבל מפול סיימון דואר אלקטרוני ובו מספר לו סיימון שנהנה מהביצוע של הלהקה לשיר בתוכניתו של קונאן או'בריאן. דריימן הגיב לסיימון שהוא והלהקה גאים ונרגשים מהמחמאה מאחד מגדולי כותבי השירים בהיסטוריה.
גרסאות כיסוי > הגרסה של דיסטרבד > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  הממלכה המאוחדת | מצעד הסינגלים הבריטי | 29 |  |
גרסאות כיסוי > הגרסה של דיסטרבד > פרסים

| מדינה | שנה | מגזין | פרס | מיקום |
| --- | --- | --- | --- | --- |
| ארצות הברית | 2015 | Loudwire | 20 שירי הרוק הטובים ביותר לשנת 2016 | 1 |
| ארצות הברית | 2015 | Loudwire | 10 קליפי הרוק הטובים ביותר לשנת 2016 | 2 |
ראו גם

נחש אותי נחש
הערות שוליים

↑  500 Greatest Songs of All Time: Simon and Garfunkel, 'The Sounds of Silence' | Rolling Stone
↑  "Paul Simon - Interview - 7/6/1986 (Official)". YouTube.
↑  How Simon and Garfunkel Broke Through With ‘The Sounds of Silence’
↑  לשון ההקלטה: "אלעד ערב טוב, מה נשמע? תשמע, אני הייתי מתחת העץ של התין, אולי נחש אותי נחש, אולי קרס אותי קרץ. ואני נבוח."
↑  יפתח כרמלי, ‏נחש אותי נחש: מה נסגר עם ההקלטה שהפכה ללהיט?, באתר ‏מאקו‏, 23 בנובמבר 2023
↑  הסרטון המקורי ברשת החברתית טיקטוק.
↑  מילות השיר "צלילי השקט" באתר שירונט
↑  "Disturbed Return with 'Immortalized' - Billboard". Billboard. 23 ביוני 2015. {{cite journal}}:  (עזרה)
1 2  The Sound of Silence by Disturbed on RIAA
↑   The Sound of Silence, בביצוע Disturbed - The Sound Of Silence [Official Music Video], סרטון  באתר יוטיוב
↑  Disturbed Chart History, Billboard
↑  https://australian-charts.com/showitem.asp?interpret=Disturbed&titel=The+Sound+of+Silence&cat=s The Sound of Silence] in Australian Charts
↑  Chad Childers, Disturbed Receive Paul Simon Approval for 'Sound of Silence', April 3, 2016, Loudwire
↑  "20 Best Rock Songs of 2016". Loudwire.
↑  "10 Best Rock Videos of 2016". Loudwire.
| דיסטרבד |
| --- | --- | --- |
| דייוויד דריימן • דן דונגאן • מייק ונגרן • ג'ון מוייר חברים לשעבר: סטיב קמאק • אריק אוולט | דייוויד דריימן • דן דונגאן • מייק ונגרן • ג'ון מוייר חברים לשעבר: סטיב קמאק • אריק אוולט |  |
| אלבומי אולפן | The Sickness • Believe • Ten Thousand Fists • Indestructible • Asylum • Immortalized • Evolution • Divisive |  |
| אוספים | The Lost Children |  |
| סרטים והופעות | M.O.L.. • Music as a Weapon II • Live & Indestructible • Indestructible in Germany |  |
| סינגלים | "Stupify" • "Down with the Sickness" • "Voices" • "The Game" • "Prayer" • "Remember" • "Liberate" • "Guarded" • "Stricken" • "Just Stop" • "Land of Confusion" • "Ten Thousand Fists" • "Inside the Fire" • "Perfect Insanity" • "Indestructible" • "The Night" • "Another Way to Die" • "The Animal" • "Warrior" • "Hell" • "3" • "The Vengeful One" • "Immortalized" • "The Light" • "The Sound of Silence" • "Are You Ready" • "A Reason to Fight" • "No More" • "Hold On to Memories" • "No More" • "Hey You" • "Bad Man" |  |
| --- | --- |
בקרת זהויות :  MusicBrainz work: ac967d83-36c2-3bf5-a2a6-562c4b1fdb2e 
סיימון (מימין) וגרפונקל (משמאל) בהופעה חיה בדבלין
וונדר מן (מיני-סדרה)

| --- | --- |

הסמליל הרשמי
 מבוסס על:  דמותו של וונדר מן מאת סטן לי וג'ק קירבי
 סוגה:  קומדיה דרמה גיבורי-על
 יוצרים:  דסטין דניאל קרטון אנדרו גסט
 בימוי:  דסטין דניאל קרטון, סטלה מגי, ג׳יימס פונסולדט 
 שחקנים:  יאיא עבדול-מאטין השני 
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיק:  בוני מונוז
 מפיקים בפועל:  קווין פייגי לואיס ד'אספוסיטו בראד וינדרבאום דסטין דניאל קרטון אנדרו גסט ג'ונתן שוורץ
 חברת הפקה:  אולפני מארוול Onyx Collective Family Owned
 הפצה:  דיסני+
 עורכים:  ג'ינה סנסום
 אתר צילומים:  לוס אנג'לס, קליפורניה
 צלמים:  בראט פאבלאק ארמנדו סאלאס
 שידור
 רשת שידור:  דיסני+
 קישורים חיצוניים
 דף התוכנית ב-IMDb
 
וונדר מן (באנגלית: Wonder Man) היא מיני-סדרה אמריקאית שנוצרה על ידי דסטין דניאל קרטון ואנדרו גסט עבור שירות הזרמת המדיה של אולפני דיסני, "דיסני+". הסדרה מבוססת על הדמות של וונדר מן מבית מארוול קומיקס. המיני-סדרה נועדה להיות חלק מהמיני-סדרות טלוויזיה ביקום הקולנועי של מארוול (MCU) בהפקת אולפני מארוול, תוך כדי שיתוף המשכיות עם סרטי הזיכיון. המיני-סדרה מופקת בשיתוף עם Family Owned ו-Onyx Collective.
במיני-סדרה מככבים יאיא עבדול-מאטין השני שמגלם את וונדר מן לצד בן קינגסלי, דמטריוס גרוס ואד האריס.
בדצמבר 2021, דסטין חתם על עסקה כוללת עם אולפני מארוול ליצירת מיני-סדרה עבור שירות הזרמת המדיה של אולפני דיסני, "דיסני+", כשהסדרה הקומית כבר בפיתוח באותו השלב. ביוני 2022, התגלה לנו כי הסדרה מתמקדת בוונדר מן, כשאנדרו גסט מעורב ודסטין אמור לביים את פרקי הסדרה. יאיא עבדול-מאטין השני הצטרף לצוות השחקנים באותה השנה, באוקטובר, כשסטלה מג'י אמורה גם היא לביים מפברואר 2023. הצילומים החלו בתחילת אפריל 2023 בלוס אנג'לס, קליפורניה, לפני שצילומים נעצרו בסוף מאי בשל שביתת איגוד התסריטאים בארצות הברית ב-2023. הצילומים חודשו בתחילת חודש ינואר ב-2024 והסתיימו באפריל של אותה השנה. הסדרה נחשפה אלינו באופן רשמי רק באוקטובר 2024.
המיני-סדרה צפויה לעלות לשירות הזרמת המדיה של אולפני דיסני, "דיסני+" בדצמבר 2025 והיא צפויה לכלול עשרה פרקים. הסדרה תהיה חלק מהשלב השישי של היקום הקולנועי של מארוול.
צוות הדמויות והשחקנים

יאיא עבדול-מאטין השני - סיימון וויליאמס / וונדר מן, שחקן שצובר כוחות-על כדי להפוך לגיבור-על.
בן קינגסלי - טרבור סלאטרי, שחקן כושל שלקח בעבר את הדמות של המנדרין ונחטף על ידי עשר הטבעות והפך ל"ליצן החצר" של שו וונוו.
דמטריוס גרוס - אריק וויליאמס / גרים ריפר, אחיו של סיימון.
אד האריס - ניל סרויאן, סוכנו של סיימן.
הפקה > פיתוח

בדצמבר 2021, דסטין דניאל קרטון חתם על הסכם רב-שנתי עם אולפני מארוול לפיתוח פרויקטי טלוויזיה עבור דיסני+, עם סדרה קומית שכבר בפיתוח באותו שלב. קרטון הפיק את הסדרה דרך חברת ההפקה החדשה שלו, Family Owned. זה היה בשילוב עם חזרתו של קרטון לכתוב ולביים את סרט ההמשך לסרט היקום הקולנועי של מארוול (MCU) שאנג-צ'י ואגדת עשר הטבעות (2021). ביוני 2022, הסדרה התגלתה בפיתוח מוקדם ונקראת וונדר מן, שבמרכזה הדמות סיימון וויליאמס / וונדר מן, כאשר אנדרו גסט מצטרף לפיתוח הסדרה בזמן שהוא שימש ככותב ראשי; בעבר שימש כמפיק ייעוץ בהוקאיי (2021). קרטון היה צפוי לביים גם פרקים של הסדרה, והוגדר כבמאי באותו אוקטובר. ג'ו אוטרסון ב-Variety ציין שלסדרה הייתה אפשרות להיות "סאטירה הוליוודית", שלדעתו הגיונית בהתחשב בהיסטוריה של הדמות בקומיקס כשחקן וכפעלולן. בפברואר 2023, ג'יימס פונסולדט נכנס למשא ומתן לבימוי פרקים של הסדרה, בעוד שסטלה מג'י נשכרה לביים מספר פרקים בסדרה עד סוף החודש.
באוקטובר 2024, הודיעו לנו רשמית על הסדרה, כאשר שחררה כמה מהצילומים הראשונים שלה לצד סדרות נוספות שהם מתכננים לעשות בשנת 2025. אדם בלבינס אמר שוונדר מן הייתה "הסוד השמור הכי גרוע של אולפני מארווך כבר זמן מה" והביע תודה על כך שפורסם מידע רשמי על הסדרה. הסדרה דווחה במקור שתהיה בת עשרה פרקים, אך המפיק האחראי בראד וינדרבאום סבר כי היא תכיל שמונה פרקים עד נובמבר 2024.
הפקה > כתיבה

קירה טליס, מדליין וולטר, פול ולש, אניאט פחריי, זקה ניקולסון, רוז'ה גשטילי וג'וליה לרמן עובדים על הסדרה.
הפקה > ליהוק

באוגוסט 2022, בן קינגסלי התגלה כמי שחזר על תפקידו ב-MCU של טרבור סלאטרי בסדרה, שנאמר כי הוא "תפקיד מרכזי". באוקטובר לוהק יאיא עבדול-מאטין השני לתפקיד סיימון וויליאמס / וונדר מן. ניית'ן פיליון הופיע על פוסטרים של סרטים בתור סיימון וויליאמס בשומרי הגלקסיה: חלק 2 (2017). לורן גלזייר לוהקה לתפקיד משנה לא ידוע בפברואר 2023. בחודש שלאחר מכן, דמטריוס גרוס לוהק לתפקיד אחיו של סיימון אריק וויליאמס / גרים ריפר, בעוד אד האריס לוהק לתפקיד סוכנו של סיימון ניל סרויאן.
הפקה > צילומים

הצילומים החלו ב-5 באפריל 2023, בלוס אנג'לס, תחת שם העבודה Callback, כאשר קרטון ומגי ביימו פרקים של הסדרה, וברט פאולק שימש כצלם קולנוע.
באוקטובר 2023, ג'ואנה רובינסון, דיווחה שאולפני מארוול שוקלים לא להמשיך עם הסדרה, למרות שכבר צולמו חומרים לפני השביתות. לאחר סיום השביתה בנובמבר ופרישתו של דסטין דניאל קרטון מבימוי הסרט "הנוקמים: דינסטיית קאנג" כדי להתמקד בהתחייבויותיו לפרויקטים אחרים במארוול, כולל וונדר מן, הצילומים היו צפויים להימשך בסביבות סוף נובמבר לאחר חג ההודיה. הצילומים חודשו בלוס אנג'לס בתחילת ינואר 2024. ג'יי.סי. "ספייק" אוסוריו, טכנאי תאורה, מת במהלך עבודה על הסט ב-6 בפברואר לאחר שנפל מהגבעולים. דיסני ו-Radford Studio Center קיבלו קנסות של 36,000 דולר ו-45,000 דולר בהתאמה, לאחר שחקירת מחלקת הבטיחות והבריאות בעבודה של קליפורניה הגיעה למסקנה כי הידרדרות בתנאים של שביל הגבעולים שעליו עמד אוסוריו גרמה למותו. רוב הצילומים הושלמו עד תחילת פברואר, עם צילומים נוספים שתוכננו במהלך השבועות הבאים. הצילומים הסתיימו באפריל 2024.
הפקה > לאחר ההפקה

ווינדרבאום אישר שהסדרה הייתה בתהליך עריכה במרץ 2024. ג'ינה סנסום משמשת כעורכת בסדרה, לאחר שעבדה עם קרטן על "להיות סיני אמריקאי" (2023).
שיווק

הסצנה הראשונה מהסדרה כלולה בסרטון שפורסם על ידי דיסני+ באוקטובר 2024, שבו הוכרז לוח הזמנים של פרויקטי הטלוויזיה והאנימציה של אולפני מארוול עד לסוף 2025.
הפצה

המיני-סדרה צפויה לעלות לשירות הזרמת המדיה של אולפני דיסני, "דיסני+", בדצמבר 2025, וצפויה לכלול שמונה או עשרה פרקים. בהתחלה היה צפוי שהסדרה תעלה במהלך עונת הטלוויזיה 2023–2024, אך תאריך השחרור היה לא כזה ברור בספטמבר 2023, שכן הצילומים לא הסתיימו עד הסוף בעקבות השביתות באותה התקופה. באוקטובר 2024, פורסם שהסדרה צפויה לעלות לדיסני+ בדצמבר 2025. הסדרה תהיה חלק מהשלב השישי של היקום הקולנועי של מארוול.
ועדה מחוזית לתכנון ולבנייה

ועדה מחוזית לתכנון ולבנייה הוא גוף ממשלתי-ציבורי המשמש כגוף תכנוני, במסגרת הסדרתם של תכנון ובנייה בישראל, ביקורתי ושיפוטי בתחומי התכנון והבנייה בשבעת המחוזות של מדינת ישראל, ופועל תחת סמכות משרד הפנים.
מבנה הוועדות המחוזיות והתפרסותם בישראל

משרד הפנים האחראי על יישום חוק התכנון והבנייה, מחלק את מדינת ישראל לשישה מחוזות מבחינה מנהלתית: מחוז הצפון, מחוז חיפה, מחוז המרכז, מחוז תל אביב, מחוז ירושלים ומחוז הדרום. בכל אחד מהמחוזות פועלת ועדה מחוזית לתכנון ולבנייה שהוקמה מתוקף סעיף 7 לחוק התכנון והבנייה התשכ"ה-1965. בנוסף ליו"ר המחוז ומתכנן המחוז בוועדה חברים 9 נציגי משרדי ממשלה שיש להם זיקה לתכנון, 5 נציגים של הרשויות המקומיות שבמחוז, נציג מינהל מקרקעי ישראל, נציג הארגונים הסביבתיים ונציג המהנדסים והאדריכלים.
בדומה למועצה הארצית לתכנון ולבנייה, כך גם הוועדה המחוזית פועלת כגוף תכנוני ושיפוטי.
ביהודה ושומרון מתפקדות ועדות מקבילות מתוקף צווים צבאיים: מועצת תכנון עליונה (מת"ע) מקבילה למועצה הארצית לתכנון ולבנייה; ועדות משנה למת"ע משמשות כוועדות מחוזיות והמועצות המקומיות יושבות תחת הכובע של הוועדות המקומיות.[דרוש מקור]
תפקידי הוועדה המחוזית

להעיר את הערותיה על תוכניות מתאר ארציות, ולהכין ולהגיש למועצה הארצית תוכנית מתאר מחוזית (תמ"מ). תוכנית זו היא חוליית ביניים בין התכנון הארצי כפי שמתבטא בתוכניות הארציות (תמ"א) השונות, לבין התכנון המקומי, ובה נקבעים העקרונות לתכנון המחוז כולו. הוועדה גם מגישה הצעות למועצה הארצית לאישור שינויים שהיא עורכת בתוכנית המחוזית.
לדון בתוכניות מתאר מקומיות ותוכניות מפורטות המוגשות לה על ידי ועדות המועצות המקומיות ולהחליט בדבר הפקדה (עם או ללא תנאים) או דחייה שלהן. לאחר תום תקופת ההפקדה להתנגדויות, דנה הוועדה בהתנגדויות שהוגשו לתוכניות שהופקדו, ומחליטה על קבלה או דחייה שלהן.
לבקר ולפקח על הוועדות המקומיות כדי שאלה תמלאנה את התפקידים המוטלים עליהן בחוק ותקפדנה על ביצוע הוראותיו. אישור הוועדות המחוזיות דרוש לכל סטייה מהוראות תוכנית מתאר מקומית מאושרת, למעט תוכניות שבסמכות ועדה מקומית - שאינן מוסיפות זכויות בנייה.
תפקידן של הוועדות המחוזיות זה גם ליישם את הוראותיה של המועצה הארצית לתכנון ולבנייה בתחום המחוז וגם להנחות את הפעולות של הרשויות המקומיות. הוועדה המחוזית רשאית למנות לעצמה ועדות של חמישה חברים ועדות ספציפיות או ועדות קבועות, כאשר על ההחלטות של המועצה המחוזית ניתן להגיש ערר למועצה הארצית. לוועדה המחוזית יש תוכנית מתאר מחוזית והמועצה הארצית היא זאת שמאשרת אותה. תפקידם של הוועדות המחוזיות זה גם ליישם את הוראותיה של המועצה הארצית בתחום המחוז וגם להנחות את הפעולות של הרשויות המקומיות.